**Uttanríkis- og vinnumálaráðið**

|  |  |
| --- | --- |
| Dagfesting:  | 25. mai 2023 |
| Mál nr.: | 22/10618-45 |
| Málsviðgjørt: | RNA |
| Ummælistíð: | Skrivið frá/til |
| Eftirkannað: | Lógartænastandagfestir  |

**Uppskot til**

**Kunngerð um broyting í kunngerð um stovnan og sjúkufyribyrgjandi rakstur av alibrúkum**

(sóttreinsing av vatni, sjógvi, o.a., flyta fisk millum alifirðir og djóravælferð)

**§ 1**

Í kunngerð nr. 80 frá 14. juni 2019 um stovnan og sjúkufyribyrgjandi rakstur, verða gjørdar hesar broytingar:

1. Í § 2 verður aftan á nr. 8 sum nýggj nr. 9 sett:

*“9) Aliøki:* Víst verður til allýsing av hugtakinum *aliøkið* í § 3, nr. 4, í kunngerð nr. 82 frá 14. juni 2019 um tillutan av aliloyvum, sum broytt við kunngerð frá 26. juni 2019.”

Nr. 9-29 verða eftir hetta nr. 10-30.

1. Í § 8 verður aftaná stk. 2 sum nýtt stk. sett:

”*Stk.*3. Heilsufrøðiliga starvsstovan kann eftir váðameting geva undantaksloyvi frá kravinum í stk. 1 og 2.”

1. § 13, stk. 2 og stk. 3 verða orðað soleiðis:

”*Stk. 2.* Alibrúk og hartil hoyrandi støðir skulu vera merkt við skrásetingarnummari saman við bókstavum sbrt. § 3, stk. 2 við inngongdina til alibrúkið ella tilhoyrandi landstøð.

*Stk. 3.* Hvør alieind á flótandi aliverklagi skal vera merkt við skrásetingarnummari við serstøkum nummarspjaldri frá Heilsufrøðiligu starvsstovuni.

1. § 59, stk. 4, nr. 1 og 2 verður orðað soleiðis:

”1)Í sambandi við samskipan av rakstrarætlanum, soleiðis at brakklegging av alistøðum verður framd samstundis, ella

2) Í sambandi við uppbyggjan og endurnýggjan av lívstovnum og kynbótaarbeiði í hesum sambandi, ella”

1. Í § 59, stk. 4 verður sum nr. 3 sett:

“3) Í sambandi við samskipan av rakstri á aliøkjum, har annað økið liggur ábært og hitt økið liggur meira vart, soleiðis at tað ber til at ala yngri fisk á einum øki til seinni aling á øðrum øki.”

1. Í § 61, stk. 3 verður sum nr. 4 sett:

“4) Fiskur í lokaðum eindum á sjónum er undantikin krøvunum í nr. 1-3.”

1. Í § 65 verður aftan á stk. 4 sum nýtt stk. sett:

*“Stk. 5.* Landsdjóralæknin kann eftir eini váðameting stytta tíðarskeiðið fyri brakklegging fyri alibrúk ella rakstrareindir, nevnd í stk. 1, nr. 2, har fiskurin hevur verið á sjónum í í mesta lagi 12 mánaðir frá tí, at fyrsta smoltið er sett út, til seinasti fiskurin er tikin.” Stk. 5 verður eftir hetta stk. 6.

1. § 71, stk. 2 verður orðað soleiðis:

“Áir og vøtn at sleppa í, skulu lúka somu krøv til frástøðu við atliti at smittuskilnaði, sum verða sett sjóbúningarstøðum, sbr. § 9, stk. 1, nr. 2.”

1. § 72, stk. 4 og 5 verða strikað.

Stk. 6 verður eftir hetta stk. 4. Stk. 4 verður orðað soleiðis:

”*Stk. 4.* Áðrenn góðkenning sbrt. § 70 verður givin ella endurnýggjað, og áðrenn flutningsloyvi sbrt. § 72, stk. 3 verður givið, skal loyvishavarin søkja um góðkenning av skrivligari innanhýsis mannagongd ella skrásetingarskipan, sum Heilsufrøðiliga starvsstovan góðkennir og hevur eftirlit við.”

1. § 85 verður orðað soleiðis:

“Um ikki harðari revsing kann áleggjast eftir løgtingslóg um aling av fiski v.m. ella aðrari lóg, kann tann, sum tilætlað ella av grovum ósketni brýtur § 23, stk. 3, nr. 4 og stk. 6, § 38, § 41, § 69, stk. 1, ella ikki fylgir boðum og forboðum, givnum sbrt. nevndu ásetingum, verða revsaður við sekt ella fongsli í upp í 1 ár.”

1. § 86 verður orðað soleiðis:

“Um ikki harðari revsing kann áleggjast eftir djóravælferðarlógini ella aðrari lóg, kann tann, sum brýtur § 4, stk. 5-10, § 7, §§ 10 - 12, §§ 14 -15, § 19, §§ 21- 24, §§ 32 - 34, §§ 37- 38, § 40, stk. 2 og 3, §§ 41 - 42, § 57, stk. 2-4, § 61, § 66, § 70, §§ 72 – 73 í hesi kunngerð ella ikki fylgir boðum og forboðum, givin sbrt. nevndu ásetingum, verða revsaður við sekt.”

1. Skjal 1 í kunngerð nr. 80 frá 14. juni 2019 um sjúkufyribyrgjandi rakstur av alibrúkum verður broytt sum ásett í skjali 1.

**Skjal 1**

Í skjali 1, Rakstrarætlan, punkt A, nr. 6, litra e verður “hvussu ætlanin er at fylgja við, stýra og skráseta tey í skjali 3, undir I nevndu tøl,” broytt til: “hvussu ætlanin er at fylgja við, stýra og skráseta tey í skjali 2, undir J nevndu tøl,”

**§ 2**

Henda kunngerð kemur í gildi dagin eftir, at hon er kunngjørd.

Uttanríkis- og vinnumálaráðið, 25. mai 2023

**Høgni Hoydal**

landsstýrismaður

/ Herálvur Joensen

**Skjal 1**

**Heitið á skjalinum**